Ці чулі вы, як гучаць казкі Аляксандра Пушкіна на беларускай мове? А вучні Ракітніцкай і Маціевіцкай школ ужо паспелі атрымаць ад гэтага задавальненне дзякуючы работнікам дзяржаўнага прадпрыемства “Жабінкаўская раённая кінавідэасетка”. Са сваім кіналекторыем, прысвечаным роднай мове, відэадэманстратар Настасся Дрыч і вадзіцель Леанід Макасюк, якія працуюць на аўтавідэаперасоўцы, ужо паспелі пазнаёміць каля 80 навучэнцаў згаданых вясковых школ. У праграму, акрамя казкі Пушкіна,уваходзяць песні, мініяцюры, мульцікі, відэафільмы з гісторыі Жабінкаўшчыны на беларускай мове. Да 21 лютага, калі ва ўсім свеце адзначаецца Міжнародны дзень роднай мовы, таксама плануецца наведаць Крыўлянскую, Хмелеўскую, Ленінскую, Якаўчыцкую сярэднія школы, СШ № 1 г. Жабінка.